4. FESTIVAL SLASTICA – SLATKI GUŠTI

u organizaciji
DOBRE VIBRE
08. – 16.04.2015.

„Slastice, Zrinjevac, bend Ljetno kino,The Frajle, torta od 650 kg…čitaj dalje !“

S prvim danima proljeća, od 08. do 16. travnja, najljepši zagrebački park Zrinjevac postat će novi dom najpoznatijih zagrebačkih slastičarnica. Čokoladna torta, samoborske kremšnite, šareni sladoledi ili cheesecake u kombinaciji sa slatkim roseom ili muškatom odvest će vas na  putovanje osjetila koje će trajati punih 9 dana. U prvim danima festivala, bendovi Ljetno kino i The Frajle će vas rasplesati, a s Podravkom ćemo napraviti 650 kg tešku tortu.   Slatka šetnica okupit će najbolje izlagače pa ćete moći uživati u raznovrsnoj ponudi slastičarnice Vincek, Amelie, Cukeraj, Le kolač, Torte i to, Manaske, Aida, Sora i Lokum. Cyber funk caffe i Jaffa su tu da Vas osvježe svojim prirodnim sokovima i smoothie napitcima, a za ljubitelje vrhunskih vina dolaze vinarije Dornberg, Vinolicious, Sora i Kupilek te voćne i čokoladne rakije Al Kaprone.
Pripremili smo šaroliki program koji će vas izazvati da nas posjetite baš svaki dan. U srijedu, 08. travnja, čeka nas otvorenje festivala. Da bismo vam osigurali sreću i smijeh u narednih godinu dana, ispred zrinjevačkog paviljona, uz podršku poznatih lica, razbijat ćemo sladoled pinjatu napunjenu poklonima za posjetitelje. Organizirat ćemo „Tortoboj“ i birati najbolju slasticu festivala u sklopu humanitarne akcije, a navečer građane častimo nastupom benda Ljetno kino.
U četvrtak, 09. travnja, na paviljonu ćemo ugostiti Pepermint klub. Iskusni DJ Robert Mareković i band Johnny & his Rockin' Tunes  rasturiti će plesni podij te vas natjerati da zaplešete uz poznatu školu swinga Back to swing i pripremite se za njihov Dolce Vita festival u Rovinju. 
Sjećate li se one torte s početka priče? E pa rezervirajte u svojem kalendaru petak, 10. travnja, jer očekujemo da nam se tad pridružite na Zrinjevcu i  degustirate Podravkinu tortu tešku 650 kg!!! Simbolične donacije namijenjene su za kupnju opreme za Ugostiteljsku školu u Zagrebu, a zabavljat će nas vesele The Frajle!
Subotnju i nedjeljnu špicu zamijenit ćete Zrinjevcem jer šetnica slastica vikendom se ne propušta!  Dovodimo vam i slastičarnicu Cakebox koja nam, zahvaljujući Centru za kulturu prehrane, stiže sa daleke Korčule i sa sobom donosi korčulanske i južnoafričke slastice. 
Cilj Slatkih gušta je razveseliti i zabaviti, ali i nešto vas naučiti. Zato u suradnji sa poznatim blogericama i slastičarima pripremamo edukativne radionice na kojima će se za svakoga naći ponešto. Zasukat ćete rukave zajedno s našim kuharima i nakon 9 dana peći najfinije kolače u kvartu!  A glazba? Neizostavni dio svakog našeg festivala su jazz, pop i soul večeri!
Dragi naši sladokusci željni zabave u gradu, vidimo se na Zrinjevcu od 08. do 16. travnja, čekamo vas! 

Više informacija na:
https://www.facebook.com/events/574709729332226/
http://slatki-gusti.com/program-festivala 

PROGRAM FESTIVALA SLASTICA SLATKI GUŠTI
08. – 16. travnja 2015.

SRIJEDA, 08.travnja, OTVARANJE FESTIVALA
17:00 - 17:30 Otvaranje festivala Slatki gušti
17:30 -  18:00 Glazbeno – scenski nastup plesne skupine TransForm Crew
18:00 – 19:30 „Tortoboj“ – izbor za Najbolju slasticu festivala 
19:30 – 20:00 Svečano razbijanje pinjate
20:00 – 22:00 Nastup benda Ljetno kino

ČETVRTAK, 09. travnja, DOLCE VITA BY PEPERMINT KLUB
16:30 – 18:00 Natjecanje „Marshmallow challenge“
18:00 - 19:30  Cooking show  „Pin-up slastice“ by Pamela Poldrugač
20:00 - 22:00 DJ Robi Mareković  i  band  Johnny & his Rockin' Tunes 
20:00 – 22:00 Nastup plesne škole Back to swing

PETAK, 10. travnja, 650KG ČISTOG UŽITKA
18:00 – 18:30 – Najveća torta u Hrvatskoj i The Frajle u organizaciji Podravke
18:30 – 20:00 – Dijeljenje torte posjetiteljima uz simbolične donacije
20:30 – 22:30 – Jazz nastup



SUBOTA, 11. travnja, DJEČJI GUŠTI (…da se mama opušti )
10:00 – 12:00  Dječja kulinarska radionica by Podravka i Maja Čičko
12:00 – 13:30  Dječja slatka olimpijada 
16:00 – 18:00  Natupi dječjih zborova i plesnih škola
20:00 – 22:00 Nastupa banda Mediteraneo

NEDJELJA, 12. travnja, OD JUŽNE AFRIKE DO KORČULE
11:00 – 13:00  Cooking show by Cakebox „Priča o Cukarinu“
17:30 – 19:30  Food styling by Teodora Sijerto i Dolcela
20:00 – 21:30 Nastupi klapa i zborova

PONEDJELJAK, 13. travnja, PALAČINKOMANIJA BY PODRAVKA
17:00 – 19:00  Natjecanje „Palačinkarenje u tri discipline“ by Podravka/Dolcela/Lino
 19:00 – 21:00 Glazbeni nastup Tea&Ivan Duo

UTORAK, 14. travnja, TRI GRACIJE
16:30 – 17:30 Natjecanje „Sjedi i jedi“ 
18:00 – 19:30 Cooking show by Sanja Štrbac i Grazia
19:30 – 21:30 Glazbeni nastup Tena Vodopija i band

SRIJEDA, 15. travnja, SLATKO, A ZDRAVO
16:00 – 17:30 Cooking show by Vegehop
18:00 – 19:30 Cooking show by Foodiona blog
19:30 – 21:30 Glazbeni nastup

ČETVRTAK, 16. travnja,  ZAVRŠNO GUŠTANJE
16:30 – 17:30 Natjecanje „Čokoladni shake!“
17:30 – 19:00 Cooking show by Anja Bajt
19:00 – 21:00 Glazbeni nastup Tea&Ivan Duo
www.slatki-gusti.com	
